31/05/2011 | Administración LocalMunicipal
Ribeira
Bases achegas para a celebración de festexos populares correspondente ao exercicio 2011

Mediante decreto da Alcaldía de 18.05.11, o Concello de Riveira vén de aprobar a convocatoria de achegas para a celebración de festexos populares correspondente ao exercicio 2011. De acordo co disposto no artigo 9.3 da Lei 38/03, de 17 de novembro, xeral de subvencións, procédese á publicación das bases reguladoras da convocatoria, iniciándose un período de exposición ao público por prazo de dez días, a contar desde o día seguinte á inserción deste anuncio no Boletín Oficial da Provincia, co obxecto de que poidan presentarse as reclamacións ou alegacións que se consideren oportunas, quedando de manifiesto o correspondente expediente nas dependencias da Concellaría de Cultura e Festexos, sitas no Auditorio Municipal (praza dos Mariñeiros, s/n). BASES DA CONVOCATORIA DE SUBVENCIÓNS PARA A CELEBRACIÓN DE FESTEXOS POPULARES. EXERCICIO 2011 1.–OBXECTO DA CONVOCATORIA. O artigo 25 da Lei 7/85, de 2 de abril, reguladora das bases do réxime local, establece que os concellos exercerán competencias en materia de actividades culturais e deportivas e ocupación do tempo libre e turismo. De acordo co anterior, esta convocatoria ten por obxecto establecer os criterios e procedementos para a concesión de subvencións destinadas a colaborar na organización e celebración de festexos populares no Concello de Riveira durante o exercicio 2011, de acordo cos principios de publicidade, concorrencia, obxectividade, igualdade, non discriminación e transparencia. As actividades deberán estar abertas á participación do público en xeral.1.1.–Obxectivos estratéxicos, ou de primeiro nivel. A Concellaría de Cultura e Festexos, a través da presente convocatoria, proponse a consecución dos seguintes obxectivos estratéxicos: a) A existencia dunha programación festiva estable dentro do ámbito territorial do Concello de Riveira, programada e desenvolta polas comisións de festas de cada parroquia, e na que a administración municipal represente un papel secundario, tanto na elección do tipo de actividades a desenvolver, como na súa posta en práctica e no seu financiamento. b) A participación activa dos veciños nos festexos, como medio de propiciar o xurdimento de oportunidade de convivencia entre os veciños. c) A difusión da imaxe de Riveira a través da súas oferta festiva, de xeito que esta sirva como elemento de dinamización de cada unha das parroquias en que se celebren, así como de atracción de visitantes de cara aos vindeiros exercicios.1.2.–Obxectivos instrumentais, ou de segundo nivel. Para a consecución dos obxectivos estratéxicos, establécense as seguintes liñas de actuación, ou obxectivos secundarios: a) Conquerir a máxima difusión posible das actividades acollidas á convocatoria, expoñendo carteis publicitarios das mesmas nas dependencias municipais, e empregando os medios que se consideren oportunos para garantir a pública difusión da súa celebración. b) Acadar o autofinanciamento das comisións festas, primando aquelas que acheguen unha maior porcentaxe de fondos propios ao desenvolvemento dos festexos. c) Diversificar a oferta festiva, primando a aquelas comisións que inclúan a celebración de actividades culturais complementarias dentro da súa programación. d) Procurar o máximo rigor na formulación das solicitudes, establecendo un coeficiente de financiamento no momento da concesión, de xeito que a achega municipal garde a mesma relación co gasto declarado que co realmente executado.2. FINALIDADE (gastos subvencionables). Poderá ser subvencionada a organización de festexos populares tradicionais. Os festexos deberán ter caracter público e gratuíto. As actividades subvencionadas deberán desenvolverse dentro do exercicio 2011. Non se subvencionarán investimentos reais, posto que o obxecto da convocatoria é colaborar exclusivamente na organización e desenvolvemento dos festexos.3.–ORZAMENTO DA CONVOCATORIA. O Concello de Riveira dispón das seguintes contías orzamentarias para destinar a esta convocatoria: 4.–DESTINATARIOS. Poderán optar a estas subvencións as comisións organizadoras dos festexos tradicionais, mesmo aquelas que, integradas por persoas físicas, non conten con personalidade xurídica propia, previo cumprimento en todo caso dos requisitos recollidos nas presentes bases. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003, do 17 de novembro, xeral de subvencións. As entidades solicitantes non poderán ter pendente a xustificación ningunha axuda anterior do Concello, a non ser que lles fora concedida unha prórroga. Os requisitos sinalados nos anteriores parágrafos deberán ser cumpridos por todos e cada un dos membros da comisión de festas solicitante, cando esta non conte con personalidade xurídica propia.5.–LUGAR E PRAZO DE PRESENTACIÓN DE SOLICITUDES.5.1.–Lugar de presentación. As solicitudes deberán presentaranse no rexistro xeral do Concello de Riveira, ou en calquera outros rexistros públicos aos que se refire o artigo 38.4 da Lei 30/92, do 26 de novembro, de réxime xurídico das administracións públicas e do procedemento administrativo común.5.2.–Prazo de presentación. O prazo para presentar as solicitudes é de dez días naturais, contado desde o día seguinte á publicación desta convocatoria no Boletín Oficial da Provincia.5.3.–Documentación integrante das solicitudes. As solicitudes deberán achegar a seguinte documentación, de acordo cos modelos que figuran como anexos ás presentes bases: 5.3.–Documentación integrante das solicitudes. As solicitudes deberán achegarse nos modelos normalizados que figuran como anexos ás presentes bases: Estes anexos poderán obterse igualmente no Rexistro Xeral do Concello, no Auditorio Municipal, así coma na páxina web do Concello (www.riveira.es). Os solicitantes deberán achegar igualmente, en documento aparte, memoria detallada na que se reflicta o conxunto de actividade desenvolta no ano anterior, e no que se faga referencia expresa e pormenorizada aos gastos e ingresos do exercicio. Co fin de conquerir a máxima difusión posible das actividades acollidas á convocatoria, as entidades deberán xuntar á súa solicitude material publicitario da actividade para a que soliciten a achega. O Concello empregará este material como estime mais convinte, co fin de favorecer o seu coñecemento por parte do conxunto dos veciños.6.–INSTRUCCIÓN E RESOLUCIÓN DA CONVOCATORIA. A concesión das subvencións realizarase en réxime de concorrencia competitiva, mediante comparación das solicitudes presentadas a fin de establecer unha prelación entre as mesmas, de acordo cos criterios de valoración sinalados nestas bases. Instrución do procedemento: A instrución do procedemento corresponderá á Concellaría de Cultura e Festexos. No seo da mesma constituirase unha comisión avaliadora, composta polos seguintes membros: • Presidente: o concelleiro delegado de cultura e festexos, ou persoa en quen delegue. • Vocais: dous traballadores/as do departamento de cultura, designados polo concelleiro delegado. Na comisión actuará como secretario/a, sen voto, un empregado/a público do Concello. Aos efectos indicados neste apartado, e antes do remate do prazo de presentación de solicitudes, pola Alcaldía designarase:  Ao traballador municipal que deba asumir a responsabilidade da tramitación do expediente.  Á persoa que deba asumir a secretaría da Comisión Avaliadora. Proposta de resolución. A comisión analizará as solicitudes presentadas dentro do prazo indicado na Base 5.2, determinando cales das mesmas reúnen as condicións para se converter en beneficiarios, de acordo co indicado na Base 4. A este efecto polo servizo de Cultura e Festexos emitirase con carácter previo un informe ao respecto, que será incorporado ao expediente. A Comisión poderá realizar de oficio as actuacións que estime necesarias para a determinación, coñecemento e comprobación dos datos aportados polo beneficiario, en virtude dos cales formulará a proposta de concesión de achega. A continuación, a Comisión Avaliadora procederá ao exame das solicitudes presentadas, formulando proposta de concesión de achega despois da consideración das actividades a realizar, de acordo en todo caso cos seguintes criterios, enumerados por orde de importancia: 1. Interese xeral da actividade.2. A dificultade para acudir a outros medios de financiamento, así como os medios económicos cos que conte a comisión.3. Número estimado de persoas que poidan resultar beneficiadas polo programa ou actividade.4. Emprego da lingua galega. Importe máximo das achegas a conceder. O importe máximo da achega a conceder por entidade non poderá superar os 40.000 €. O importe das achegas concedidas non poderá exceder en ningún caso do 50% do gasto real da actividade. Aos efectos do previsto no artigo 21 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, o orzamento da actividade presentado polo solicitante, ou as súas modificacións posteriores, servirán de referencia para a determinación do importe final da subvención, calculando este como unha porcentaxe do custo realmente executado, e debidamente acreditado. Deste xeito, defínese o coeficiente de financiamento como o cociente entre o importe da subvención inicialmente concedida e o importe do orzamento de gastos da actividade ou investimento subvencionado presentado pola entidade xunto ca súa solicitude. Este cociente será aplicado ao importe do gasto xustificado, a fin de determinar o total da achega a abonar ao beneficiario. O coeficiente de financiamento non poderá ser superior en ningún caso ao 50%. Resolución do procedemento. De acordo co previsto no decreto de delegación de competencias de 9.09.09, o órgano competente para resolver o procedemento será a Xunta de Goberno Local, despois da proposta motivada da comisión avaliadora. A resolución de concesión ditarse no prazo máximo de dous meses desde o remate do prazo de presentación de solicitudes. A resolución de concesión deberá expresar a relación de solicitantes aos que se lle concedan axuda, ordenándoos en función da puntuación que tiveran obtido por aplicación dos criterios sinalados anteriormente, indicando o importe da axuda concedida. A resolución designará igualmente aos solicitantes suplentes, en orde de prioridade, e maila relación de solicitudes desestimadas –se fose o caso– segundo se establece no artigo 25 da Lei xeral de subvencións. Toda alteración das condicións tidas en conta para a concesión da subvención, poderá dar lugar á modificación da resolución da concesión. Notificación e publicación da resolución. A notificación do acordo deberá efectuarse no prazo de dez días sinalado no artigo 58 da Lei 30/92, do 26 de novembro, de réxime xurídico das administracións públicas e do procedemento administrativo común. A falta de resolución expresa en prazo implicará a desestimación da solicitude. De acordo co artigo 109 da Lei 30/92 de 26 de novembro, de réxime xurídico das administracións públicas e do procedemento administrativo común, a resolución de concesión pon fin á vía administrativa, e contra esta cabe interpoñer recurso de reposición no prazo dun mes desde a notificación ante o mesmo órgano ou ben alternativamente, recurso contencioso administrativo no prazo de dous meses, contados dende o día seguinte á referida notificación. As subvencións concedidas publicaranse no Boletín Oficial da Provincia, no primeiro e terceiro trimestre do ano, con relación ás subvencións concedidas no semestre inmediato anterior. Aceptación da subvención. No prazo de dez (10) días naturais seguintes ao da publicación da resolución, os beneficiarios das axudas deberán comunicar ao Concello de Riveira, por escrito, a súa aceptación. Se transcorrido ese prazo non se fixese manifestación expresa en ningún sentido, entenderase que o beneficiario está a desistir da súa solicitude.7.–XUSTIFICACIÓN E PAGAMENTO. Xustificación. O prazo de xustificación finalizará o 18 de novembro do 2011, agás que se solicitara e concedera unha prórroga, a instancia de parte en todo caso. A correspondente solicitude deberá presentarse antes do 15 outubro de do 2011. A falta de resolución expresa antes do remate do prazo de xustificación implicará a desestimación da solicitude de prórroga. A prórroga que se conceda será única, e non excederá en ningún caso do prazo dun mes. Pagamento. Para o pagamento das subvencións presentaranse memoria xustificativa, de acordo co modelo que figura como anexo a estas bases. Á memoria deberán xuntarse en todo caso facturas orixinais (ou copias COMPULSADAS) dos gastos. O importe dos gastos xustificados deberá representar respecto da subvención concedida a proporción que determine o coeficiente de financiamento. En caso contrario, a achega a abonar experimentará unha redución proporcional. As facturas deberán cumprir os requisitos esixidos polos regulamentos do I. V. E. e de expedición de facturas. No caso de facturas expedidas por persoas físicas deberá acreditarse o ter practicado a oportuna retención por IRPF. Deberá xuntarse igualmente á memoria copia dos carteis que se utilizaran para publicitar a actividade. A difusión da actividade deberá ser levada a cabo preferentemente en lingua galega, facéndose constar en todo caso a colaboración do Concello de Riveira. Á vista da documentación xustificativa presentada e logo dos informes previos da Concellería de Cultura e Festexos, e da Intervención, o órgano competente valorará o cumprimento das actividades ou investimentos subvencionados e se a documentación é correcta, procederase ao pagamento da subvención. O Concello efectuará directamente o pago das facturas aos prestadores dos servizos. A tal fin, os beneficiarios deberán presentar no Concello, dentro do prazo sinalado nesta base, unha única factura (no caso de achegas que non excedan dos 3.000 €), expedida a nome do Concello de Riveira por calquera dos provedores de bens ou servizos adquiridos para a celebración do festexo. En caso de que a achega concedida fora superior aos 3.000 €, xunto ca xustificación deberán achegarse certificados oficiais acreditativos de estar o beneficiario ao corrente no pago das súas obrigas tributarias e coa Seguridade Social. A achega destes certificados non será precisa naqueles casos en que o beneficiario autorice expresamente ao Concello para a súa obtención, de acordo co anexo IV a estas bases. En caso de comisións de festas non personificadas, o indicado no anterior parágrafo deberá entenderse referido a cada unha das persoas físicas integrantes daquela.8.–OBRIGAS DE DIFUSIÓN DA COLABORACIÓN FINANCEIRA DO CONCELLO. Os beneficiarios das subvencións farán constar en toda a publicidade que se poida xerar que recibiron unha subvención do Concello de Riveira, empregando a imaxe corporativa do Concello e da área municipal de cultura e festexos (escudo municipal e logotipo oficiais, respectivamente), sempre que sexan actuacións realizadas en datas posteriores á recepción da comunicación da resolución.9.–REINTEGRO DAS SUBVENCIÓNS. As subvencións serán reintegradas nos supostos previstos no artigo 37 da Lei 38/2003 de 17 de novembro. Así mesmo, procederá o reintegro da achega en caso de incumprimento a obriga sinalada na base anterior.10.–OUTRAS SUBVENCIÓNS OU AXUDAS. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas, sempre e cando a suma de todas elas non exceda do custe da actividade subvencionada.11.–RÉXIME SANCIONADOR. Os beneficiarios de subvencións quedarán sometidos ás responsabilidades e réxime sancionador disposto na normativa estatal e autonómica reguladora das subvencións publicas, se é o caso, ao disposto no Código Penal (Lei orgánica 10/85). 12.–DISPOSICIÓNS ADICIONAIS. Disposición adicional primeira. Con carácter xeral admitiranse fotocopias sempre que veñan compulsadas: – Diante de notario. – Polo Rexistro Xeral do Concello, previo pago da taxa correspondente. – Polo Rexistro doutros organismos públicos, naqueles casos nos que se presenten os documentos a través doutros organismos públicos que estean autorizados a efectos de rexistro. Disposición adicional segunda. Para o non previsto nesta convocatoria serán de aplicación as normas incluídas nas bases de execución do presuposto xeral, na Lei 38/2003, xeral de subvencións e no seu Regulamento e na Lei 9/2007 de subvencións de Galicia. Disposición adicional terceira. Para os efectos da salvagarda do dereito dos participantes na presente convocatoria á protección dos seus datos de caracter persoal, nos termos previstos na Lei orgánica 15/1999, de 13 de decembro, de protección de datos de carácter personal, faise constar que os datos das subvencións concedidas quedarán incorporados ao Rexistro Público de Subvencións. Disposición adicional cuarta. Os beneficiarios de subvencións concedidas polo Concello quedarán obrigados a se someter a todas as actuacións que este poida acordar para comprobar que os fins aos que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da mesma. O beneficiario deberá someterse aos procedementos de control ou de auditoría que se realicen pola Intervención Municipal, polos seus propios medios ou a través de empresas colaboradoras, e tamén, na súa condición de contadante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo. Como resultado de ditos procedementos poderase esixir responsabilidade administrativa, consonte ao previsto na Lei 38/2003, xeral de subvencións, e, no seu caso, responsabilidade penal, de conformidade co Código Penal. Para todo o non previsto nestas bases será de aplicación o contemplado no marco normativo vixente, e especialmente na base n.º 56 de execución de orzamento. Disposición adicional quinta. Para todo o non previsto nestas bases será de aplicación o contemplado no marco normativo vixente, e especialmente na base n.º 56 e seguintes de execución de orzamento. D./D.ª., en calidade de secretario/a da entidade ________________________________________________________ CERTIFICO: Que a xunta directiva da entidade, en sesión celebrada o día adoptou os seguintes acordos: 1.º.–Acollerse á convocatoria de subvencións promovida polo Concello de Riveira para o apoio á celebración de festexos populares correspondente ao exercicio 2011.2.º.–Designar a D/D.ª para que represente á entidade ante o Concello en todo o procedemento. E para que así conste, ós efectos oportunos, expido e firmo a presente, de orden e co visto e prace do Sr. presidente, en Riveira, ___ de _______ de dous mil once. Asinado V. e prace O/a presidente/a O/a secretario/a NOTA.–Deberá xuntarse copia compulsada do DNI da persoa que represente á entidade ante o Concello. D./D.ª., con N. I. F., residente no Concello de., parroquia/localidade de., lugar/rúa., n.º., portal andar., na súa calidade de representante da entidade., con C. I. F., con coñecemento dos delictos nos que puidera incorrer por falsidade, DECLARO: • Que coñezo e acepto as bases da convocatoria promovida polo Concello de Riveira para o apoio á celebración de festexos populares correspondente ao exercicio 2011, e que non estou incurso en causa de incompatibilidade ou incapacidade algunha para contratar e percibir subvencións da administración pública. • Que a entidade por min representada se somete ás actuacións de comprobación e á achega da documentación que o Concello de Riveira poida acordar para comprobar que as actuacións ás que dedique a subvención, no caso de que nos fose concedida, se corresponden cos fins para os que se solicita. • Que a entidade por min representada se compromete a difundir na publicidade das actividades subvencionadas o carácter público do financiamento, indicando expresamente a colaboración do Concello de Riveira, inserindo o seu logo oficial en todo o material que se utilice para dita difusión. • Que a Comisión de Festas se compromete a levar un rexistro contable no que se recollan, ordenados cronoloxicamente, a totalidade de cobros e pagos asociados ás festas acollidas a esta convocatoria de achegas. • Que a entidade está ó corrente das súas obrigas tributarias co Concello de Riveira, ca Axencia Tributaria e ca Tesourería Xeral da Seguridade Social, nin están incursos en circunstancia algunha que impida o acceso ás achegas públicas, de acordo ca normativa de aplicación. • Que sen perxuízo do anterior, AUTORIZO / NON AUTORIZO (tache o que non proceda) ao Concello de Riveira para solicitar no nome da entidade por min representada as correspondentes certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento destas obrigas. Riveira, _______ de __________________de 2011. Asdo. O/a representante da entidade. Os abaixo asinantes, DECLARAN: 1.º.–Que a Comisión de Festas de ___________________ está Integrada polas seguintes persoas: *.–__________________________________ (CARGO): _____________________ *.–__________________________________ (CARGO): _____________________ *.–__________________________________ (CARGO): _____________________ * (.), 2.º.–Que estas persoas, decidiron acollerse á convocatoria de subvencións promovida polo Concello de Riveira para o apoio á organización e celebración de festexos populares correspondente ao exercicio 2011.3.º.–Que os abaixo asinantes decidiron designar a D/D.ª___________________________ para que formule e asine a solicitude de achega á que se refiren as bases da subvención.4.º.–Que coñecen e aceptan as bases da convocatoria, e que non están incursos en causa de incompatibilidade ou incapacidade algunha para contratar e percibir subvencións da administración pública.5.º.–Que todos e cada un dos abaixo asinantes responden solidariamente das obrigas que se puideran derivar da subvención que agora se solicita.6.º.–Que ningún dos abaixo asinantes teñen débeda algunha pendente de pago co Concello de Riveira, ca Axencia Tributaria e ca Tesourería Xeral da Seguridade Social, nin están incursos en circunstancia algunha que impida o acceso ás achegas públicas, de acordo ca normativa de aplicación.7.º.–Que a Comisión de Festas se compromete a levar un rexistro contable no que se recollan, ordenados cronoloxicamente, a totalidade de cobros e pagos asociados ás festas acollidas a esta convocatoria de achegas.8.º.–Que non obstante, todos e cada un dos abaixo asinantes autorizamos (--------------) (si/non) ao Concello de Riveira para solicitar da administracións competentes as certificacións que acrediten o cumprimento destas obrigas ás que se refire o artigo 13.2 e) da Lei 38/2003, de 17 de novembro, xeral de subvencións. Riveira, _______ de __________________de 2011. Datos da comisión. Datos do representante 1.–OBXECTO DA SUBVENCIÓN (deberase describir, DE XEITO SUFICIENTE DETALLADO, a actividade para a que se solicita a subvención, así como o fin ou obxectivo que se espera acadar ca mesma. En caso de que o espazo ofrecido neste cadro non fora suficiente, a descrición poderá ser reproducida en documentos aparte, que se engadirán a esta solicitude). NOTA.–Este número deberá estar razoado, de xeito que sexa posible acreditar a súa veracidade, como o número de participantes na actividade en anteriores edicións, etc.) Riveira, _____ de __________de 2011. Asdo. O representante da comisión NOTA. –A ESTE ANEXO DEBERÁ XUNTARSE NECESARIAMENTE UNHA MEMORIA DETALLADA NA QUE SE REFLICTA O CONXUNTO DE ACTIVIDADE DESENVOLTA NO ANO 2010, REFLECTINDO EXPRESAMENTE OS GASTOS E INGRESOS DO EXERCICIO. D/D.ª_________ ___________________________________________, en calidade de representante da comisión __________________________________________________________________________________________. DECLARA: Que foron efectuadas as actividades financiadas ca achega concedida polo Concello de Riveira para o apoio á organización e celebración de festexos populares correspondente ao exercicio 2011, resultando acadados os obxectivos propostos. Que a relación de gastos e ingresos na que ten incorrido a asociación por min representada é a que se reproduce a continuación: GASTOS EFECTUADOS INGRESOS QUE FINANCIARON A ACTIVIDADE Subvencións Outros ingresos que financiaron a actividade Asdo.–O representante. En Riveira, a 20.05.2011. O alcalde José Luis Torres Colomer